wannaphong/clean_thaiwikipedia huggingface dataset:
# เดเอ็ฟเบ-โพคาล 2018 รอบชิงชนะเลิศ
การแข่งขัน เดเอ็ฟเบ-โพคาล 2018 รอบชิงชนะเลิศ เป็นการตัดสินหาผู้ชนะของ เดเอ็ฟเบ-โพคาล ฤดูกาล 2017–18, ฤดูกาลที่ 75 ของฟุตบอลถ้วยหลักของเยอรมนี. นัดนี้ลงเล่นไปเมื่อวันที่ 19 พฤษภาคม ค.ศ. 2018 ที่สนาม โอลึมเพียชตาดิโยน ใน เบอร์ลิน.

นัดชิงชนะเลิศครั้งนี้เป็นการพบกันระหว่าง บาเยิร์นมิวนิก, ด้วยสถิติชนะเลิศของการแข่งขันรายการนี้, และ ไอน์ทรัคท์ ฟรังค์ฟวร์ท, รองชนะเลิศของฤดูกาลที่ผ่านมา, สร้างขึ้นอีกครั้งในการรีแมตช์ของ นัดชิงชนะเลิศเมื่อปี 2006.

ภูมิหลัง

เส้นทางสู่รอบชิงชนะเลิศ
หมายเหตุ: ผลการแข่งขันด้านล่างนี้, ผลของทีมที่เข้าชิงชนะเลิศจะขึ้นเป็นตัวเลขแรก (H: เหย้า; A: เยือน).
 บาเยิร์นมิวนิก รอบ ไอน์ทรัคท์ ฟรังค์ฟวร์ท คู่แข่งขัน ผล เดเอ็ฟเบ-โพคาล ฤดูกาล 2017–18 คู่แข่งขัน ผล เชมนิตเซอร์ เอฟเซ (A) 5–0 รอบ 1 เตอูเอ็ส แอร์นด์เทอบรู๊ค (A) 3–0 แอร์เบ ไลพ์ซิจ (A) 1–1   5–4 รอบ 2 ชไวน์ฟวร์ต 05 (A) 4–0 โบรุสซีอาดอร์ทมุนท์ (H) 2–1 รอบ 16 ทีมสุดท้าย ไฮเดนไฮม์ (A) 2–1  เอ็สเซ พาเดอร์บอร์น (A) 6–0 รอบก่อนรองชนะเลิศ ไมนทซ์ 05 (H) 3–0 ไบเออร์ เลเวอร์คูเซิน (A) 6–2 รอบรองชนะเลิศ ชัลเคอ 04 (A) 1–0

นัด

รายละเอียด

 GK 26 ชเวน อุลไรช์RB 32 โยชัว คิมมิชCB 4  นีคลัส ซือเลอCB 5  มัทส์ ฮุมเมิลส์LB 27 ดาวิด อาลาบาCM 6  เตียโก   CM 8  คาบี มาร์ตีเนซCM 11 ฮาเมส โรดรีเกซRW 25 โทมัส มึลเลอร์ (c)   CF 9  รอแบร์ต แลวันดอฟสกี  LW 7  ฟร็องก์ รีเบรี   ผู้เล่นสำรอง:GK 1  มานูเอล นอยเออร์DF 13 ราฟีญาDF 14 ควน เบร์นัตMF 19 เซบัสเตียน รูดีMF 24 กอร็องแต็ง ตอลีโซ   MF 29 กีงส์แล กอมาน    FW 2  ซันโดร วักเนอร์   ผู้จัดการทีม: ยุพพ์ ไฮน์เคส300px GK 1  ลูคัส ฮราเดคกีCB 19 ดาวิด อับราฮัม (c)CB 20 มะโกะโตะ ฮะเซะเบะ  CB 13 การ์โลส ไซเซโด  DM 6  โยนาตัน เด กุซมัน   RM 24 ดันนี ดา กอสตาCM 27 มารีอุส ว็อล์ฟ   CM 39 โอมาร์ มัสกาเรลล์LM 15 เยโทร วิลเลมส์  CF 4  อันเต เรบิช    CF 17 เควิน-พรินซ์ โบอาเทงผู้เล่นสำรอง:GK 37 แยน ซิมเมอร์มันน์DF 23 มาร์โค รุสส์   DF 33 ทะเล็บ ทาวาธาMF 10 มาร์โก ฟาบีอันMF 11 มิยัต กาซีนอวิช   FW 8  ลูคา ยอวิชFW 9  เซบัสเตียง ฮัลแลร์   ผู้จัดการทีม: นิโก โควัช

ผู้เล่นยอดเยี่ยมประจำนัด:
อันเต เรบิช (ไอน์ทรัคท์ ฟรังค์ฟวร์ท)

ผู้ช่วยผู้ตัดสิน:
ทอร์สเทน ชิฟฟ์เนอร์ (คอนสแตนซ์)
มาร์คุส ฮักเคอร์ (วาเริน)
ผู้ตัดสินที่สี่:
แพทริค อิททริช (ฮัมบวร์ค)
Video assistant referee:
บัสเตียน ดันแกร์ต (รอสต๊อค)
Assistant video assistant referee:
เรเน โรห์เดอ (รอสต๊อค)ข้อมูลการแข่งขัน
 แข่งขันเวลาปกติ 90 นาที
 ต่อเวลาพิเศษไปอีก 30 นาที เมื่อทั้งสองทีมเสมอกันในเวลาปกติ
 ตัดสินด้วยการดวลลูกจุดโทษ เพื่อหาผู้ชนะ
 ตัวสำรองของแต่ละทีมมีรายชื่อ 7 คน
 แต่อาจใช้เปลี่ยนได้จริงแค่ 3 คน, คนที่สี่ในช่วงต่อเวลาพิเศษ

ดูเพิ่ม
เดเอ็ฟเอ็ล-ซูเพอร์คัพ ฤดูกาล 2018
# ปล่องภูเขาไฟ
ปล่องภูเขาไฟ เป็นแอ่งรูปประมาณทรงกลมในพื้นดินที่เกิดจากกัมมันตภาพภูเขาไฟ ตรงแบบเป็นลักษณะรูปถ้วยซึ่งภายในมีช่องเปิด (vent) ตั้งแต่หนึ่งช่องขึ้นไป ระหว่างการปะทุของภูเขาไฟ หินหนืดหลอมละลายและแก๊สภูเขาไฟปรากฏขึ้นจากโพรงหินหนืดใต้ดินผ่านช่องทางรูปท่อจนถึงช่องเปิดของปล่อง แล้วแก๊สจะลอยขึ้นสู่บรรยากาศและหินหนืดปะทุออกมาเป็นลาวา ระหว่างการปะทุระเบิดบางชนิด โพรงหินหนืดของภูเขาไฟอาจโล่งจนทำให้บริเวณเหนือมันยุบตัว เกิดเป็นแอ่งขนาดใหญ่กว่าเดิมเรียกว่า แอ่งยุบปากปล่อง
# ร่องธาร
ร่องธาร  เป็นธรณีสัณฐานที่เกิดจากน้ำไหลกัดกร่อนดินซึ่งมักเป็นบริเวณลาดเขา (hillside) ร่องธารมีลักษณะคล้ายลำเหมือง (ditch) ขนาดใหญ่หรือหุบเขาขนาดเล็ก แต่มีความลึกและความกว้างเป็นหลักเมตรหรือสิบเมตร เมื่อกำลังเกิดร่องธาร อัตราไหลของน้ำอาจมีความสำคัญทำให้เกิดการตัดลึกในดินได้
# ภูเขายอดราบ
ภูเขายอดราบ  เป็นบริเวณของดินที่ยกขึ้นโดยมียอดราบและด้านข้างปกติเป็นหน้าผาชัน ได้ชื่อมาจากรูปทรงคล้ายยอดโต๊ะเป็นลักษณะเฉพาะ มีลักษณะใกล้เคียงกับเนินยอดป้าน (butte) แต่ภูเขายอดราบมีขนาดใหญ่กว่า

ภูเขายอดราบเป็นธรณีสัณฐานลักษณะเฉพาะของสิ่งแวดล้อมแห้งแล้งจัด โดยเฉพาะอย่างยิ่งในภาคใต้และตะวันตกเฉียงใต้ของสหรัฐในภูมิประเทศแบดแลนด์และเขตภูเขาตั้งแต่รัฐวอชิงตันและรัฐแคลิฟอร์เนียจนถึงรัฐนอร์ทและเซาท์ดาโคตา ไวโอมิง ยูทาห์ โอกลาโฮมาและเท็กซัส นอกจากนี้ยังพบตัวอย่างในประเทศอื่นรวมทั้งประเทศสเปน ซาร์ดีเนีย แอฟริกาเหนือและใต้ อาราเบีย อินเดียและออสเตรเลีย
# เจี้ยน-ยฺเหวียน
เจี้ยน-ยฺเหวียน  เป็นชื่อศักราชที่จักรพรรดิฮั่นอู่ (หลิวเช่อ) ใช้เมื่อเสด็จขึ้นครองราชบัลลังก์ และยังเป็นชื่อศักราชแรกในประวัติศาสตร์จีนรวมทั้งสิ้น 6 ปี李崇智，《中國歷代年號考》，第2頁。

 เหตุการณ์ 
 ในปีแรกของศักราชเจี้ยน-ยฺเหวียน (140 ปีก่อนคริสตกาล) จักรพรรดิฮั่นอู่ได้สั่งให้ทุกมณฑลมีคุณธรรมและเที่ยงธรรม

 ถึงแก่กรรม 
 เจี้ยน-ยฺเหวียนปีที่ 6 (135 ปีก่อนคริสตกาล), เซี่ยวเหวินโต้วไทเฮา

ตารางเทียบศักราช
 เจี้ยน-ยฺเหวียน 1  2  3  4  5  6 ค.ศ. -140  -139  -138  -137  -136  -135 พ.ศ. 404  405  406  407  408  409
# เจี้ยนอัน
เจี้ยนอัน  เป็นชื่อศักราชลำดับที่ 5 ในรัชสมัยพระเจ้าเหี้ยนเต้แห่งราชวงศ์ฮั่นตะวันออก ชือศักราชเจี้ยนอันใช้ตั้งแต่ปี ค.ศ. 196-220 รวมเวลา 25 ปีLi Chongzhi (李崇智). Zhongguo lidai nianhao kao (中國歷代年號考), p. 14. เริ่มต้นศักราชเมื่อพระเจ้าเหี้ยนเต้หลบหนีมาทางตะวันออกระหว่างยุทธการที่เตียงฮัน โจโฉได้ถวายการต้อนรับพระเจ้าเหี้ยนเต้ที่เมืองฮูโต๋ (สฺวี่ชางในปัจจุบัน) เมื่อปี ค.ศ. 196 และเริ่มควบคุมราชสำนัก โดยอาศัยองค์จักรพรรดิในการสร้างความชอบธรรม ในศักราชเจี้ยนอัน โจโฉได้รวมดินแดนทางเหนือไว้เป็นหนึ่งเดียว และสามก๊กก็ได้ก่อตั้งขึ้นในช่วงเวลานี้

หลังการเสียชีวิตของโจโฉเมื่อศักราชเจี้ยนอันปีที่ 25 เดือน 3 ชื่อศักราชได้เปลี่ยนเป็นเหยียนคัง

 การเปลี่ยนชื่อศักราช 
 ศักราชซิงผิงปีที่ 3 (ค.ศ. 196) —— เดือน 1 วันที่ 7 เปลี่ยนชื่อศักราชเป็นเจี้ยนอันปีที่ 1「建安元年春正月癸酉，郊祀上帝於安邑，大赦天下，改元建安。……（建安二十五年）三月，改元延康。」「建安元年春，正月，癸酉，大赦，改元。」
 ศักราชเจี้ยนอันปีที่ 25 (ค.ศ. 220) —— เดือน 3 เปลี่ยนชื่อศักราชเป็นเหยียนคังปีที่ 1「〔黃初元年正月〕改元延康。……〔二年〕夏，四月，丙午，漢中王即皇帝位於武擔之南，大赦，改元章武。……〔三年冬十月〕於是吳王改元黃武，臨江拒守。」
 ศักราชเจี้ยนอันปีที่ 26 (ค.ศ. 221) —— เดือน 4 วันที่ 6 เล่าปี่เปลี่ยนชื่อศักราชเป็นเจี๋ยงบู๋ (จางอู่) ปีที่ 1「即皇帝位於成都武擔之南。為文曰：『惟建安二十六年四月丙午，……』章武元年夏四月，大赦，改年。」
 ศักราชเจี้ยนอันปีที่ 27 (ค.ศ. 223) —— เดือน 7 ซุนกวนเปลี่ยนชื่อศักราชเป็นหฺวางอู่ปีที่ 1「（黃武元年秋九月）權遂改年，臨江拒守。」「〔建安二十八年〕冬十一月，權就吳王位於武昌，大赦，改年號為黃武元年。」

 เหตุการณ์ 
 การรบ 
 ศักราชเจี้ยนอันปีที่ 3 (ค.ศ. 198)，ยุทธการที่แห้ฝือ โจโฉรบชนะลิโป้และยึดได้มณฑลชีจิ๋ว
 ศักราชเจี้ยนอันปีที่ 5 (ค.ศ. 200)，ยุทธการที่กัวต๋อ โจโฉรบชนะอ้วนเสี้ยว
 ศักราชเจี้ยนอันปีที่ 13 (ค.ศ. 208) ยุทธการที่ผาแดง กองกำลังพันธมิตรของซุนกวนและเล่าปี่รบชนะโจโฉที่ยกทัพลงใต้มายังเกงจิ๋ว เริ่มเกิดสถานการณ์แบ่งเป็นสามก๊ก 
 ศักราชเจี้ยนอันปีที่ 16 (ค.ศ. 211) ยุทธการที่ด่านตงก๋วน โจโฉเดินทัพไปยังกวนต๋งเพื่อปราบกองกำลังกบฏของม้าเฉียวและหันซุย
 ศักราชเจี้ยนอันปีที่ 19 (ค.ศ. 214) การยึดเอ๊กจิ๋วของเล่าปี่ เล่าปี่รบชนะเล่าเจี้ยงและยึดได้มณฑลเอ๊กจิ๋ว  
 ศักราชเจี้ยนอันปีที่ 20 (ค.ศ. 215) ยุทธการที่หับป๋า ซุนกวนยกทัพมาโจมตีหับป๋า แต่โดนเตียวเลี้ยวตีแตกพ่ายจนล่าถอยกลับไป
 ศักราชเจี้ยนอันปีที่ 23 (ค.ศ. 218) ยุทธการที่ฮันต๋ง เล่าปี่เข้ายึดฮันต๋งที่โจโฉยึดครองอยู่ก่อน
 ศักราชเจี้ยนอันปีที่ 24 (ค.ศ. 219) ยุทธการที่อ้วนเสีย กวนอูขุนพลของเล่าปี่ยกทัพจากเกงจิ๋วเข้าปิดล้อมอ้วนเสียของโจโฉ ลิบองขุนพลของซุนกวนเข้ายึดมณฑลเอ๊กจิ๋ว

ตารางเทียบศักราช
 เจี้ยนอัน 1  2  3  4  5  6  7  8  9  10ค.ศ. 196  197  198  199  200  201  202  203  204  205  พ.ศ. 739  740  741  742  743  744  745  746  747  748   เจี้ยนอัน 11  12  13  14  15  16  17  18  19  20ค.ศ. 206  207  208  209  210  211  212  213  214  215  พ.ศ. 749  750  751  752  753  754  755  756  757  758   เจี้ยนอัน 21  22  23  24  25 ค.ศ. 216  217  218  219  220   พ.ศ. 759  760  761  762  763
# การผดุงครรภ์
การผดุงครรภ์  เป็นวิทยาศาสตร์สุขภาพและวิชาชีพสุขภาพที่สนใจการตั้งครรภ์ การคลอดบุตรและระยะหลังคลอด (รวมทั้งการดูแลทารกแรกเกิด) นอกเหนือจากอนามัยทางเพศและการเจริญพันธุ์ของหญิงตลอดชีวิต ในหลายประเทศ การผดุงครรภ์เป็นวิชาชีพทางการแพทย์ (คือมีการศึกษาเป็นเอกเทศและมีชำนัญพิเศษโดยตรง ส่วนสาขาเฉพาะทางหมายถึงต้องมีการฝึกทั่วไปก่อน)
# เจร็อก
เจแปนนิสร็อก  หรือ เจร็อก (J-rock) เป็นดนตรีจากประเทศญี่ปุ่น ที่ได้รับอิทธิพลจากดนตรีร็อกของอาเมริกาและอังกฤษในช่วงทศวรรษ 1960 วงร็อกยุคแรกในญี่ปุ่นได้เกิดขึ้นจากดนตรี กรุปซาวส์ (Group Sounds) ที่มักร้องเป็นภาษาอังกฤษ วงแฮปปีเอนด์ (Happy End) ในต้นทศวรรษที่ 1970 มักถูกให้เครดิตว่าเป็นวงแรกที่ร้องในภาษาญี่ปุ่น วงพังก์ร็อก เดอะบลูฮาตส์ (The Blue Hearts) และวงเฮฟวีเมทัล เอกซ์เจแปน (X Japan) คือวงเจร็อกที่ประสบความสำเร็จมากที่สุดในปลายทศวรรษ 1980 และต้นทศวรรษที่ 1990 เจร็อกกลายเป็นที่แพร่หลายไปทั่วโลกโดยเฉพาะในเอเชีย เจร็อกยังอยู่รอดได้จนถึงปัจจุบันในท่ามกลางกระแสของคูแข่งอย่าง เจป็อป
# เมืองโพนโฮง
เมืองโพนโฮง  เป็นเมือง (อำเภอ) ที่เป็นเมืองเอกของแขวงเวียงจันทน์ ประเทศลาว อยู่ห่างจากนครหลวงเวียงจันทน์ประมาณ 55 กิโลเมตร ตั้งอยู่บนถนนหมายเลข 10 และถนนหมายเลข 13 ยังเป็นเส้นทางไปเขื่อนน้ำงึมປື້ມປະຫວັດສາດເມືອງໂພນໂຮງໜ້າທີ 1 เมืองโพนโฮงมีจำนวนประชากรใน ค.ศ. 2015 ประมาณ 30,805 คน

 ภาพ
# เฉา เปียว
เฉา เปียว (ค.ศ. 195 — กรกฎาคม ค.ศ. 251) พระนามรอง จู่หู  องค์ชายแห่งวุยก๊ก รัฐในยุคสามก๊กของจีน

 พระประวัติ 
องค์ชายเฉา เปียวเป็นพระราชโอรสของ พระเจ้าเว่ยอู่ หรือ โจโฉ ขุนศึกที่ขึ้นสู่อำนาจในปลาย ราชวงศ์ฮั่นตะวันออก และวางรากฐานสำหรับรัฐ วุยก๊ก ใน สมัยสามก๊ก พระมารดาของพระองค์คือ พระสนมซุน (孫姬) สนมของพระเจ้าเว่ยอู่ พระองค์มีพระเชษฐาหรือพระอนุชาร่วมพระมารดาเดียวกันอีก 2 พระองค์คือ องค์ชาย โจ จื่อช่าง และ องค์ชาย โจ จื่อฉิน(武皇帝二十五男： ... 孫姬生臨邑殤公子上、楚王彪、剛殤公子勤， ...) Sanguozhi vol. 20.

ในปี ค.ศ. 216 องค์ชายเฉา เปียวได้รับพระราชทานบรรดาศักดิ์เป็น สิ่วชุ่นฮู (壽春侯) จาก พระเจ้าเหี้ยนเต้ จักรพรรดิหุ่นเชิดองค์สุดท้ายของ ราชวงศ์ฮั่นตะวันออก(楚王彪字朱虎。建安二十一年，封壽春侯。) Sanguozhi vol. 20. 

ในปี ค.ศ. 221 หนึ่งปีหลังจากที่ พระเจ้าโจผี พระเชษฐาต่างพระมารดาแย่งชิงบัลลังก์จากพระเจ้าเหี้ยนเต้และแทนที่ราชวงศ์ฮั่นตะวันออกด้วยรัฐ วุยก๊ก องค์ชายเฉา เปียวรับพระราชทานบรรดาศักดิ์เป็น หรู่หยางกง (汝陽公) ในปีถัดมา พระองค์ได้เลื่อนเป็นองค์ชายภายใต้พระอิสริยยศ อี้หยางหวัง (弋陽王) ซึ่งต่อมาได้เปลี่ยนเป็น หวู่หวัง (吳王) ภายในปีเดียวกัน ในปี ค.ศ. 226 พระเจ้าโจผี เปลี่ยนพระอิสริยยศขององค์ชายเฉา เปียวเป็น ปั๋วหม่าหวัง (白馬王)(黃初二年，進爵，徙封汝陽公。三年，封弋陽王。其年徙封吳王。五年，改封壽春縣。七年，徙封白馬。) Sanguozhi vol. 20.

ในฤดูหนาวปี ค.ศ. 231 พระเจ้าโจยอย (ผู้สืบทอดราชบัลลังก์ของพระเจ้าโจผี) เชิญองค์ชายเฉา เปียวมายังเมืองหลวง ลั่วหยาง เพื่อแสดงความเคารพ ในปีต่อมา พระเจ้าโจยอยเปลี่ยนพระอิสริยยศขององค์ชายเฉา เปียวเป็น ฉู่หวัง (楚王)
# อาการคลั่งไคล้อาชญากร
อาการคลั่งไคล้อาชญากร หรือ ไฮบริสโตฟีเลีย  เป็นอาการหนึ่งในโรคกามวิปริต เป็นอาการที่จะมีอารมณ์ทางเพศและเสียวสุดยอดทางเพศกับพวกอาชญากรทั้งหลาย ไม่ว่าจะเป็น พวกฆาตกร, พวกขโมย, พวกข่มขืน คำว่า ไฮบริทโทรฟริเลีย มีที่มาจากภาษากรีกคำว่า ὑβρίζειν hubrizein, หมายถึง การกระทำผิด (คล้ายกับคำว่า ὕβρις hubris "โอหัง") และ philo หมายถึง การมีความสัมพันธ์แข็งแกร่ง/การมีความชอบกับ ในวัฒนธรรมนิยม อาการนี้รู้จักกันในชื่อว่า บอนนีและไคลด์ซินโดรม

อาชญากรผู้ที่มีประวัติอาชญกรรมเยอะมักมีแฟนเมล์ส่งมาที่เรือนจำบ่อย บางครั้งส่งมาในเรื่องเพศซึ่งถือว่าเป็นเรื่องค่อนข้างประหลาด ในบางครั้งผู้คลั่งไคล้อาชญากรมักจะขอแต่งงานหรือส่งของขวัญให้กับเหล่าอาชญากรผู้ก่อเหตุอาชญากรรม

อาการคลั่งไคล้อาชญากรถือว่าอันตรายของโรคกามวิปริต แต่ยังไม่ทีสุดของอาการมีอารมณ์ทางเพศกับการหายใจไม่ออก จนถึงขีดอันตราย (asphyxiophilia), อาการมีอารมณ์ทางเพศเมื่อกำลังถูกคุกคาม (autassassinophilia), อาการมีอารมณ์ทางเพศกับการข่มขืนผู้อื่น (biastophilia) และ อาการมีอารมณ์ทางเพศเมื่อถูกลักพาตัว (chremastistophilia)Gordon, Jr., Wilbert Anthony and James E. Elias. 2005. "Potentially Lethal Modes of Sexual Expression".  Paper presented at the 2005 Western Region Annual Conference of the Society for the Scientific Study of Sexuality.
# ที่ราบ
ในวิชาภูมิศาสตร์ ที่ราบ หรือ พื้นราบ เป็นแผ่นดินเรียบกว้างใหญ่ซึ่งปกติมีการเปลี่ยนแปลงระดับความสูงไม่มาก ที่ราบเกิดเป็นที่ลุ่มตามก้นของหุบเขาหรือเป็นประตูสู่ภูเขา เป็นที่ราบชายฝั่ง และที่ราบสูงหรือที่ดอน

ในหุบเขาที่ราบจะถูกขนาบทั้งสองด้าน แต่บางทีที่ราบอาจแสดงขอบเขตโดยวงแหวนเขาครบวงหรือไม่ครบวง โดยภูเขาหรือหน้าผา เมื่อบริเวณภูมิศาสตร์หนึ่งมีที่ราบมากกว่าหนึ่งแห่ง ที่ราบทั้งหลายอาจเชื่อมกันโดยช่องเขา (pass หรือ gap) ที่ราบชายฝั่งส่วนใหญ่สูงกว่าระดับน้ำทะเลจนไปบรรจบภูเขาหรือที่ราบสูงWhittow, John (1984). Dictionary of Physical Geography. London: Penguin, 1984, p. 467. . 

ที่ราบเป็นธรณีสัณฐานหลักอย่างหนึ่งของโลก โดยปรากฏอยู่ในทุกทวีป และกินอาณาบริเวณกว่าหนึ่งในสามของพื้นที่ดินของโลก ที่ราบอาจเกิดขึ้นระหว่างลาวาไหล มีการทับถมโดยน้ำ น้ำแข็งหรือลม หรือเกิดจากการกร่อนด้วยตัวการดังกล่าวจากเขาและภูเขา ปกติที่ราบอยู่ภายใต้ชีวนิเวศทุ่งหญ้า (เขตอบอุ่นหรือกึ่งเขตร้อน) สเตปป์ (กึ่งแห้งแล้งจัด) สะวันนา (เขตร้อน) หรือทันดรา (ขั้วโลก) ในบางกรณี บริเวณแห้งแล้งและป่าฝนก็เป็นที่ราบได้Gornitz, Vivien (ed.). 2009. Encyclopedia of Paleoclimatology And Ancient Environments. Springer: Dordrecht, p. 665. 

ที่ราบในหลายพื้นที่มีความสำคัญต่อเกษตรกรรมเพราะดินมีการทับถมเป็นตะกอนที่อาจลึกและอุดมสมบูรณ์ และความราบช่วยเอื้อต่อการผลิตพืชผลโดยใช้เครื่องจักร หรือเพราะเอื้อต่อทุ่งหญ้าซึ่งเป็นแหล่งอาหารอย่างดีสำหรับปศุสัตว์Powell, W. Gabe. 2009. Identifying Land Use/Land Cover (LULC) Using National Agriculture Imagery Program (NAIP) Data as a Hydrologic Model Input for Local Flood Plain Management.  Applied Research Project, Texas State University.
# บทบาททางเพศ
บทบาททางเพศ (หรือ sex role)Levesque R.J.R. (2011) Sex Roles and Gender Roles. In: Levesque R.J.R. (eds) Encyclopedia of Adolescence. Springer, New York, NY. . Retrieved January 22, 2018. คือบทบาททางสังคม ครอบคลุมทั้งพฤติกรรมและทัศนคติของแต่ละคนที่เชื่อว่าเหมาะสม เป็นที่ยอมรับและน่าชื่นชมโดยใช้เพศสภาพเป็นตัวกำหนด บทบาททางเพศนั้นเน้นแนวคิดของความเป็นผู้หญิงและความเป็นผู้ชาย แม้ว่าจะมีข้อยกเว้นและรูปแบบหลากหลาย ซึ่งอาจแตกต่างไปแล้วแต่วัฒนธรรม

หลายกลุ่มโดยเฉพาะกลุ่มเคลื่อนไหวสิทธิสตรีพยายามเปลี่ยนแปลงบทบาททางเพศนี้ที่พวกเขาเชื่อว่าเป็นการกดขี่หรือไม่ถูกต้อง 

  ประวัติ 

องค์การอนามัยโลกอธิบายความหมายของบทบาททางเพศไว้ว่า เป็นบทบาทที่สังคมกำหนดไว้ว่าเป็นพฤติกกรม การกระทำ และคุณลักษณะที่เหมาะสมกับผู้ชายและผู้หญิง อย่างไรก็ตามยังมีการโต้เถียงกันอยู่ว่าบทบาททางเพศนั้น สังคมเป็นผู้กำหนดมากน้อยแค่ไหนและบทบาทที่สังคมกำหนดนั้นเด็ดขาดหรือเปลี่ยนแปลงได้The social construction of race. The Atlantic. https://www.theatlantic.com/national/archive/2013/05/the-social-construction-of-race/275974/Henry, S. (2009) Social construction of crime. In J. Miller (Ed.), 21st Century criminology: A reference handbook. (pp. 296-306). Thousand Oaks: SAGE Publications, Inc. Hacking, I (1999) The social construction of what?. Harvard University Press.http://www.aifs.gov.au/conferences/aifs7/francis.htmlFrancis, B. (2000) Is gender a social construct or a biological imperative? Family Futures : Issues in Research and Policy 7th Australian Institute of Family Studies Conference http://www.aifs.gov.au/conferences/aifs7/francis.html เพราะฉะนั้นคำนิยามที่แท้จริงของบทบาททางเพศนั้นยากที่จะอธิบาย

ผู้หญิงไม่มีสิทธิ์ในการออกคะแนนเสียงเลือกตั้งในหลายประเทศในโลกจนกระทั่งศตวรรษที่ 19 หรือ 20'New Zealand women and the vote', URL: http://www.nzhistory.net.nz/politics/womens-suffrage , (Ministry for Culture and Heritage), updated 17 July 2014.Karlsson Sjögren, Åsa, Männen, kvinnorna och rösträtten: medborgarskap och representation 1723-1866 [Men, women and suffrage: citizenship and representation 1723-1866], Carlsson, Stockholm, 2006 (in Swedish) และยังมีหญิงบางส่วนที่ยังไม่มีสิทธิ์จนเข้าศตวรรษที่ 21"In Saudi Arabia, a Quiet Step Forward for Women". The Atlantic. Oct 26 2011 ผู้หญิงทั่วโลกยังไม่ได้รับการปกป้องหรืออิสรภาพภายใต้กฎหมาย และผู้ชายที่ถูกมองว่าเป็นคนหาเลี้ยงครอบครัว มักไม่ได้ลาพักเมื่อลูกคลอด(Paternity leave)

อย่างไรก็ตามบทบาททางเพศบางอย่างก็มีผลทางบวกและการไม่มีบทบาททางเพศเหล่านี้อาจเป็นเรื่องยาก  แม้บทบาททางเพศอาจถูกใช้เป็นค่านิยมทางเพศที่ไม่ดี บางครั้งก็เป็นประโยชน์ในการกำหนดและตรวจสอบพฤติกรรมที่เป็นที่ยอมรับของสังคม ยิ่งไปกว่านั้นการเติมเต็มบทบาททางเพศนี้ก็เกี่ยวโยงกับการมีความภูมิใจในตนที่มากขึ้นและในทางกลับกันFrome, P. & Eccles (1996) Gender roles identity and self-esteem. Poster presented at the biannual meeting of the Society for Research on Adolescence.
# แพรรี
แพรรี  เป็นระบบนิเวศที่นักนิเวศวิทยาถือเป็นส่วนหนึ่งของชีวนิเวศทุ่งหญ้า สะวันนา และป่าละเมาะเขตอบอุ่น โดยยึดภูมิอากาศเขตอบอุ่น ปริมาณฝนตกปานกลาง และประกอบด้วยหญ้า ไม้ล้มลุก และไม้พุ่มเป็นพืชพรรณชนิดหลัก ไม่ใช่ไม้ต้น บริเวณทุ่งหญ้าเขตอบอุ่นรวมทั้งปัมปัสในอาร์เจนตินา บราซิลทางใต้ และอุรุกวัย ตลอดจนสเตปป์ของยูเรเชีย บริเวณที่เรียก "แพรรี" มักอยู่ในทวีปอเมริกาเหนือ คำนี้ครอบคลุมบริเวณที่เรียกที่ลุ่มในแผ่นดิน (Interior Lowlands) ของแคนาดา สหรัฐ และเม็กซิโก ซึ่งรวมเกรตเพลนส์ทั้งหมด ตลอดจนดินแดนที่ชื้นกว่าและมีเขามากกว่าทางทิศตะวันออก

ในสหรัฐอเมริกา บริเวณที่ประกอบเป็นรัฐนอร์ทดาโคตา เซาท์ดาโคตา เนบรัสกา แคนซัส และโอกลาโฮมาส่วนใหญ่หรือทั้งหมด และบริเวณกว้างของรัฐมอนแทนา ไวโอมิง โคโลราโด นิวเม็กซิโก เท็กซัส มิสซูรี ไอโอวา อิลลินอย อินดีแอนา วิสคอนซิน และมินนิโซตาทางตะวันตกและใต้ หุบเขากลาง (Central Valley) รัฐแคลิฟอร์เนียก็เป็นแพรรีเหมือนกัน แพรรีแคนาดากินพื้นที่กว้างขวางของรัฐแมนิโทบา ซัสแคตเชวัน และแอลเบอร์ตา
# ยุคกึ่งก่อนประวัติศาสตร์
ยุคกึ่งก่อนประวัติศาสตร์  เป็นยุคสมัยระหว่างยุคก่อนประวัติศาสตร์และยุคประวัติศาสตร์ ซึ่งวัฒนธรรมหรืออารยธรรมหนึ่งยังไม่พัฒนาอักษร แต่วัฒนธรรมอื่นรับรู้ถึงการมีอยู่ในการจดบันทึกของตนแล้ว ตัวอย่างเช่น ในทวีปยุโรปเผ่าเคลต์และกลุ่มชนเจอร์แมนิกถือว่าเป็นยุคกึ่งก่อนประวัติศาสตร์เมื่อเริ่มปรากฏในแหล่งข้อมูลของกรีกและโรมัน

ยุคกึ่งก่อนประวัติศาสตร์อาจยังเรียกว่าเป็นยุคเปลี่ยนผ่านระหว่างการมาถึงของการรู้หนังสือในสังคมหนึ่งกับการเขียนของนักประวัติศาสตร์คนแรก การสงวนประเพณีมุขปาฐะอาจทำให้ปัญหายุ่งยากขึ้นเมื่อประเพณีเหล่านี้อาจเป็นแหล่งข้อมูลประวัติศาสตร์ทุติยภูมิแม้แต่เหตุการณ์ก่อนหน้านี้ได้
# พืดหินใต้น้ำ
พืดหินใต้น้ำ หรือ หินโสโครก  เป็นหาดสันดอนหิน ทราย ปะการังหรือวัสดุคล้ายกัน อยู่ใต้ผิวน้ำ พืดหินใต้น้ำหลายที่เกิดจากกระบวนการอชีวนะ (เช่น การทับถมของทราย การกร่อนของคลื่นที่ลดระดับของหินโผล่ และกระบวนการธรรมชาติอื่น) แต่พืดหินใต้น้ำที่รู้จักกันมากที่สุด คือ พืดหินปะการัง (coral reef) ในแหล่งน้ำเขตร้อนที่เกิดจากกระบวนการชีวนะที่มีปะการังและสาหร่ายเนื้อปูนเป็นตัวการหลัก

พืดหินใต้น้ำเทียม (เช่น ซากเรือล่ม) บางทีมีบทบาทในการส่งเสริมความซับซ้อนทางกายภาพของก้นสมุทรทราย เพื่อดึงดูดกลุ่มชีวินหลากหลาย โดยเฉพาะอย่างยิ่งสาหร่ายและปลา
# จิวซุน
จิวซุน หรือ โจวสฺหวิน (, ; ? — ?) ขุนพลแห่ง ง่อก๊ก ระหว่าง ยุคสามก๊ก ของจีนเขาเป็นบุตรชายคนโตของแม่ทัพใหญ่ จิวยี่ ส่วนมารดาไม่มีหลักฐานแน่ชัดแต่บางหลักฐานกล่าวว่ามารดาของจิวซุนคือ เสียวเกี้ยว จิวซุนมีน้องชายที่ต่อมาเป็นขุนพลของง่อก๊กเช่นเดียวกันคือ จิวอิ๋น
# เอเวอรีติงแฮสเชนจด์
"เอเวอรีติงแฮสเชนจด์"  เป็นเพลงของนักร้องและนักแต่งเพลงชาวอเมริกัน เทย์เลอร์ สวิฟต์ ร้องรับเชิญโดยนักร้องและนักแต่งเพลงชาวอังกฤษ เอ็ด ชีแรน จากอัลบั้มสตูดิโอที่สี่ของสวิฟต์ เรด (2012) เพลงนี้เปิดตัวเป็นซิงเกิลที่หกจากอัลบั้มเมื่อวันที่ 14 กรกฎาคม ค.ศ. 2013 โดยค่ายเพลงบิกมะชีนเรเคิดส์ มิวสิกวิดีโอเปิดตัวก่อนหน้าเมื่อวันที่ 6 มิถุนายน ค.ศ. 2013 เพลง "เอเวอรีติงแฮสเชนจด์" ผลิตโดยบุตช์ วอล์กเกอร์ เป็นแนวเพลงบัลลาดโฟล์กป็อปที่เน้นเสียงกีตาร์ บทประพันธ์เพลงพูดถึงความต้องการที่จะรู้จักคนรักใหม่ให้ดีขึ้น เพลงนี้ได้รับคำวิจารณ์ทั้งในแง่บวกและแง่ลบจากนักวิจารณ์เพลง ซึ่งต่างก็ชมเชยหรือวิจารณ์ด้านการผลิต

"เอเวอรีติงแฮสเชนจด์" สามารถขึ้นอันดับ 32 บนชาร์ตบิลบอร์ดฮอต 100 ของสหรัฐ และได้รับการรับรองระดับดับเบิลแพลตตินัมจากสมาคมผู้ประกอบกิจการเพลงของสหรัฐอเมริกา (RIAA) เพลงนี้ขึ้นถึงอันดับ 10 ในชาร์ตของไอร์แลนด์และสหราชอาณาจักรบ้านเกิดของชีแรน และได้รับการรับรองระดับแพลตตินัมในสหราชอาณาจักร สวิฟต์นำเพลงนี้ไปแสดงในรายชื่อเพลงของเดอะเรดทัวร์ (2013–2014) "เอเวอรีติงแฮสเชนจด์ (เทย์เลอร์เวอร์ชัน)" เวอร์ชันที่บันทึกเสียงใหม่ วางจำหน่ายเป็นส่วนหนึ่งของอัลบั้ม เรด (เทย์เลอร์เวอร์ชัน) ที่บันทึกเสียงใหม่ของสวิฟต์เมื่อวันที่ 12 พฤศจิกายน ค.ศ. 2021

 รางวัล 
 ปี องค์กร รางวัล/ผลงาน ผล อ้างอิง 2014 BMI London Awards เพลงที่ได้รับรางวัล   Much Music Video Awards วิดีโอสากลแห่งปี   Radio Disney Music Awards ผลงานที่ขับร้องร่วมกันยอดเยี่ยม   2015BMI Awards เพลงที่ได้รับรางวัล  การจำหน่ายแห่งปี 

 ชาร์ต 

 ชาร์ตรายสัปดาห์ 
+ การแสดงอันดับชาร์ตรายสัปดาห์ของเพลง "เอเวอรีติงแฮสเชนจด์" ชาร์ต (2013) ตำแหน่งสูงสุด Japan Adult Contemporary (Billboard) 91 US Country Airplay (Billboard) 63

 ชาร์ตสิ้นปี 
+ การแสดงอันดับชาร์ตสิ้นปีของเพลง "เอเวอรีติงแฮสเชนจด์" ชาร์ต (2013) ตำแหน่ง UK Singles (Official Charts Company) 61 US Adult Contemporary (Billboard) 44 US Adult Top 40 (Billboard) 29
 Chart (2014) Position US Adult Contemporary (Billboard) 36

 การรับรอง 

 ประวัติการจำหน่าย 
+ วันที่วางจำหน่ายและรูปแบบของเพลง "เอเวอรีติงแฮสเชนจด์" ภูมิภาค วันที่ รูปแบบ เวอร์ชัน ค่าย อ้างอิง สหราชอาณาจักร 14 กรกฎาคม 2013 วิทยุฮิตร่วมสมัย ต้นฉบับ   สหรัฐ 16 กรกฎาคม 2013   23 กรกฎาคม 2013 ดิจิทัลดาวน์โหลด รีมิกซ์ บิกมะชีน  สหราชอาณาจักร 30 กรกฎาคม 2013
# ยุคสารสนเทศ
ยุคสารสนเทศ หรือยุคคอมพิวเตอร์ ยุคดิจิทัล หรือยุคสื่อใหม่ เป็นยุคสมัยในประวัติศาตร์มนุษย์ซึ่งมีลักษณะเปลี่ยนจากอุตสาหกรรมเดิมตั้งแต่การปฏิวัติอุตสาหกรรมนำมาซึ่งการปรับให้เป็นอุตสาหกรรม มาเป็นเศรษฐกิจที่อิงเทคโนโลยีสารสนเทศ การเริ่มต้นของยุคสารสนเทศสัมพันธ์กับการปฏิวัติดิจิทัลCastells, M. (1999). The Information Age, Volumes 1-3: Economy, Society and Culture. Cambridge (Mass.); Oxford: Wiley-Blackwell.Hilbert, M. (2015). Digital Technology and Social Change [Open Online Course at the University of California] (freely available). Retrieved from https://canvas.instructure.com/courses/949415 บทนิยามของดิจิทัลหรือสารสนเทศยังเปลี่ยนแปลงตามเวลาเมื่อเทคโนโลยี สิ่งประดิษฐ์ผู้ใช้ วิธีปฏิสัมพันธ์กับมนุษย์และสิ่งประดิษฐ์อื่นเข้าสู่เขตการวิจัย การพัฒนาและการออกวางจำหน่ายตลาด

ระหว่างยุคสารสนเทศ มีปรากฏการณ์ที่อุตสาหกรรมดิจิทัลสร้างสังคมที่อาศัยความรู้แวดล้อมด้วยเศรษฐกิจโลกไฮเทคที่มีอิทธิพลต่อวิธีที่การผลิตและภาคบริการดำเนินการในวิธีที่มีประสิทธิภาพและสะดวก ในสังคมะาณิชย์ อุตสาหกรรมสารสนเทศสามารถทำให้ปัจเจกสำรวจความต้องการส่วนบุคคลได้ ฉะนั้นจึงทำให้กระบวนวิธีตัดสินใจสำหรับทำธุรกิจง่ายขึ้นและลดค่าใช้จ่ายสำหรับทั้งผู้ผลิตและผู้ซื้อ ผู้เข้าร่วมเศรษฐกิจนี้ยอมรับอย่างล้นหลามตลอดกิจกรรมทางเศรษฐกิจทั้งหมดเพื่อความมุ่งหมายทางประสิทธิพลัง แล้วมีการส่งเสริมฌแพาะถิ่นซึ่งสิ่งสูงใจทางเศรษฐกิจใหม่ เช่น เศรษฐกิจความรู้"Technology and Workforce: Comparison between the Information Revolution and the Industrial Revolution" by Mathias Humbert, University of California, Berkeley

ยุคสารสนเทศเกิดจากการใช้ประโยชน์จากความก้าวหน้าการผลิตโดยลดขนาดคอมพิวเตอร์ (computer microminiaturization) วิวัฒนาการเทคโนโลยีชีวิตประจำวันและการจัดระเบียบสังคมนี้นำไปสู่ข้อเท็จจริงว่าการปรับให้สารสนเทศและกระบวนการสื่อสารทันสมัยกลายเป็นกำลังขับเคลื่อนวิวัฒนาการทางสังคม
# บันไดเสียงไมเนอร์
ในทฤษฎีดนตรี บันไดเสียงไมเนอร์  เป็นบันไดเสียงที่ซับซ้อนกว่าบันไดเสียงเมเจอร์ เพราะมีการสร้างบันไดเสียงนี้ได้สามรูปแบบ ได้แก่ บันไดเสียงเนเชอรัลไมเนอร์ (หรือ โหมดเอโอเลียน), บันไดเสียงฮาร์มอนิกไมเนอร์, และบันไดเสียงเมโลดิกไมเนอร์ (ขาขึ้นหรือขาลง) แต่บันไดเสียงเมเจอร์มีรูปแบบเดียว

 บันไดเสียงเนเชอรัลไมเนอร์ 
บันไดเสียงเนเชอรัลไมเนอร์ (หรือโหมดเอโอเลียน) เป็นบันไดเสียงไดอาโทนิกชนิดหนึ่งที่ถูกสร้างขึ้นมาโดยเริ่มจากลำดับโน้ตขั้นที่ 6 ของบันไดเสียงเมเจอร์ ตัวอย่างเช่น บันไดเสียงเอเนเชอรัลไมเนอร์สามารถสร้างขึ้นโดยเริ่มจากลำดับโน้ตขั้นที่ 6 ของบันไดเสียงซีเมเจอร์
# เล่ห์ร้ายพ่ายรัก
เล่ห์ร้ายพ่ายรัก  เป็นละครโทรทัศน์ที่สร้างขึ้นในปี ค.ศ. 2017 ออกอากาศทาง ช่อง 8 ออกอากาศ ทุกวันพฤหัสบดี-ศุกร์ เวลา 21.00 น. นำแสดงโดย วิชาล วาศิษฐา, มาดิรักศรี มันเดิล ละครเรื่องต่อไปที่ออกอากาศต่อจากเรื่องนี้คือละครเรื่อง แผนรักลวงใจ

เนื้อเรื่องย่อ
มุนนี่ ถูกเลี้ยงมาแบบลูกคุณหนู มีคนคอยรับใช้ดูแลตลอด มีพี่ชายสามคน ซึ่งพี่ชายคนโตรักมุนนี่มากไม่ว่าใครที่มาขัดขวางความสุขของมุนนี่ จะต้องโดนซ้อมหรือถึงขั้นฆ่าปิดปากได้ แต่มุนนี่ก็ไม่เคยรู้ความจริงว่าพี่ชายทั้งสามคนของตนเป็นมาเฟียจิตใจโหดเหี้ยม เพราะทั้งสามคนคอยสร้างภาพกับมุนนี่เสมอ และคอยปกปิดความจริงทุกอย่างกับมุนนี่มาโดยตลอด ทำให้มุนนี่เข้าใจผิดและเคารพรักพี่ชายทั้งสามคนมาก คิดว่าพี่ชายของตนเป็นคนดีมีคนนับหน้าถือตา แต่ที่จริงทุกคนทำลงไปด้วยความกลัวว่าจะโดนซ้อมหรือฆ่าปิดปากแต่ผู้คนกล่าวขวัญไปทั่วเมืองฮายาน่าว่าครอบครัวนี้เลวทรามต่ำช้า ไม่มีใครอยากตอแยด้วยมีเพียงมุนนี่คนเดียวเท่านั้นที่ไม่เคยได้รู้ความจริงเรื่องนี้ บิตตู ซึ่งอาศัยอยู่ในเมืองฮายาน่า ทนอยู่ไม่ได้ที่ชาวบ้านได้รับความเดือดร้อน ซึ่งเวลาที่มุนนี่จะไปไหนมาไหนทีต้องมีการปิดถนนปิดตลาด โดยคำสั่งของพี่ชาย สร้างความเดือดร้อนให้กับผู้คนจำนวนมาก และ ประเด็นที่ปะทุขึ้นเนื่องจาก เพื่อนบิตตูได้เข้าไปคุยกับมุนนี่ จึงทำให้เพื่อนบิตตูโดนซ้อมปางตาย บิตตูโกรธจัดจึงบุกไปลักพาตัวมุนนี่จากถึงในบ้าน สร้างความโกรธแค้นให้กับพี่ชายของมุนนี่เป็นอย่างมาก จึงไล่ล่าตามตัวบิตตูหมายจะเอาชีวิต ส่วนบิตตูเมื่อได้เจอมุนนี่ จึงรู้ว่ามุนนี่ไม่มีส่วนเกี่ยวข้อง และรู้ความจริงมาก่อนว่าพี่ชายตนเป็นคนแบบไหน จึงหาทางพิสูจน์ให้มุนนี่ได้รู้ความจริงให้ได้ ว่าพี่ชายของมุนนี่เป็นคนประเภทไหนกันแน่ ซึ่งพระเอกตั้งฉายาให้มุนนี่ว่า คุณหนูผู้หลงผิด และระหว่างที่หาข้อพิสูจน์ก็ได้ผ่านเหตุการณ์ระทึกขวัญมากมายจนทำให้บิตตูตกหลุมรักในความใสซื่อบริสุทธิ์ และไร้เดียงสาของมุนนี่ แต่ความรักครั้งนี้มีอุปสรรคอย่างใหญ่หลวง ทั้งพี่ชายมุนนี่และแม่ของบิตตูไม่เห็นด้วย 

นักแสดง
 วิชาล วาศิษฐา รับบท บิตตู ซิงห์ ดาฮิยา
 มาดิรักศรี มันเดิล รับบท มุนนี ซิงห์ อาห์ราวัต
 บาซ ถง รับบท จันฑาลี การ์เจนเดอร์ ซิงห์ อาห์ราวัต
 ริชา โซนิ รับบท สาวิตา การ์เจนเดอร์ ซิงห์ อาห์ราวัต
 ทิปาริ มุชิการ์ รับบท มุซกาน ประทับ ซิงห์ อาห์ราวัต
 อาร์ยา ธารามจารด์ กุมาร รับบท ประทับ ซิงห์ อาห์ราวัต
 ราเกซ ปันเดย์ รับบท คาร์ซาน ซิงห์ ดาฮิยา
 ซาการ์ ไซนี รับบท มาสเตอร์จี
 รินคุ การ์มาร์การ์ รับบท พูล กุมารี ดาฮิยา
 อมิตร ปาโชรี รับบท ภีม ซิงห์ อาห์ราวัต
 อัซไมราห์ ซิงห์ รับบท สุเนนา ภีม ซิงห์ อาห์ราวัต
 ภาร์คา ซิงห์ รับบท ชโยติ
 ปาราส มาธาน รับบท ดร. วิกรม